בכל סרלואי

בַּכֹּל סֶרְלוּאִי (נולדה ב-20 ביוני 1983) היא משוררת, מורה לספרות ומבקרת ספרות ישראלית. כלת פרס היצירה לסופרים ומשוררים (2017) ופרס יהודה עמיחי (2022). סרלואי נולדה בשנת 1983 בשכונת קריית משה בירושלים להלל והדסה, אנשי הציונות הדתית ממשפחות עולות הולנד. את שמה בכל נתנו לה הוריה על שם בכל בת אברהם, גדלה והתחנכה בבית הספר נעם בירושלים, ועם נישואי אמה בשנית עברה עם אמה ואחִיה למעלה מכמש. למדה באולפנת חורב. צמיחתה כילדה וכנערה בתקופת ממשלת רבין, בלב המחנה "המשוכנע-בצדקתו" (כפי שהיא מכנה את הציבור החרד"לי), גרמה לה להתרחק נפשית ממחנה זה. רצח רבין הקצין את תחושותיה, ומחשבותיה נעו בין חיפוש דרכה בתוך תנועת חב"ד, לבין מחשבות על נטישת הדת. לאחר שירות לאומי, למדה תנ"ך וספרות במכללת בית וגן, ולאחר מכן לימדה ספרות במספר בתי ספר תיכוניים. בשנת 2013, בהיותה בת 30, פרסמה את ספר שיריה הראשון. נכון לשנת 2016 היא מלמדת ספרות ומגישה תלמידות לבחינות הבגרות בבית ספר "אור תורה" בירושלים. היא מלמדת כתיבת שירה באוניברסיטה העברית בירושלים. משנת 2022 ואילך מלמדת תורה במדרשת מתת - שלוחה של מדרשת לינדנבאום בכרמיאל. בנוסף היא מנחה סדנאות כתיבה למבוגרים ונוער המתקיימות ב"בית מורשת אורי צבי גרינברג" ובמסגרות נוספות, ומשמשת כאחת מעורכי כתב העת לשירה משיב הרוח. הנחתה מספר פעמים את ימי אהבה לשירה, פסטיבל השירה והמוזיקה שמפיק כתב העת, ושימשה כאחת ממנהליו האמנותיים של הפסטיבל. סרלואי מפרסמת מאמרי דעה וביקורת בעיתונים "מעריב" ו"מקור ראשון", ובכתבי העת 'דעות' ו'פנים'. בשנת 2015 זכתה בפרס שרת התרבות למשוררים בתחילת דרכם. בשנת תשע"ז זכתה בפרס דוליצקי לשירה מטעם האוניברסיטה העברית בירושלים. בשנת תשע"ז זכתה בפרס לשירת ביכורים על שם יהורם (פיצ'י) בן־מאיר. בשנת ה'תשע"ח הייתה מהזוכים בפרס היצירה לסופרים ומשוררים. בשנת 2021 צוינה לשבח במסגרת פרס רעיית נשיא המדינה לשירה עברית על ספרה "מפחדך בשרי". בשנת 2022 זכתה בפרס יהודה עמיחי לשירה על ספרה "מפחדך בשרי". אם לבת מנישואיה הראשונים, תושבת העיר בית שמש ומנהלת אורח חיים אורתודוקסי. בפברואר 2021 התחתנה עם פרופ' מעוז כהנא. בית בחיק הלילה: שירים, הוצאת אבן חושן, רעננה, ה'תשע"ג. סכין שלופה האור: שירים, הוצאת הקיבוץ המאוחד, בני ברק, 2016. מפחדך בשרי: שירים, הוצאת הקיבוץ המאוחד, בני ברק, 2020. נופשיר - קיץ תש"ע ותשע"א: אסיף שירה ופרוזה מפירות שני מחנות היצירה בהשראת שירת אורי צבי גרינברג, עריכה: אליעז כהן, בכל סרלואי-אולמן. בית מורשת אצ"ג, תשע"ב 2011 שימצא הקִמוּר והנִקוד, אילת דיקשטיין גביש, שירה. הוצאת משיב הרוח, ירושלים. 2022 רשימות ב"שבת", מוסף מקור ראשון לתורה, הגות, ספרות ואמנות "בינתיים הכל בסדר": קיטש בעולם שבור, באתר nrg‏, 15 בספטמבר 2013 זוֹ אַהֲבַת הָאִישׁ - מחזור סונטות לאיקרוס, באתר הארץ, 30 במאי 2017 על המשורר יהונתן לוין, כחשופית על גרגרי מלח, שבת, מקור ראשון, ט"ו טבת תשע"ז, 13.1.2017 שירים מחצר הכלא, הו! 10, מאי 2014, עמ' 197–199 מדיה וקבצים בנושא בכל סרלואי בוויקישיתוף הספרים של בכל סרלואי, באתר "סימניה" בכל סרלואי, ב"לקסיקון הספרות העברית החדשה" מידע על בכל סרלואי בקטלוג הספרייה הלאומית שירה בחום גבוה: עם בכל סרלואי, מהמחסן של צור ארליך. בית בחיק הלילה, באתר הוצאת "אבן חושן" אמיר בקר, האמונה של המשוררת בַּכּל סרלואי, באתר הארץ, 26 באוגוסט 2013 בכל סרלואי באתר של נילי דגן גבריאלה אלישע, רשימה על בית בחיק הלילה דוד בוחבוט, במלאות 20 שנה לכתב העת המהפכני שהוציאו, "המשוררים המתנחלים" מגדלים דור חדש וממשיכים לנתץ סטריאוטיפים, באתר הארץ, 18 בספטמבר 2015 ילי שנר, בכל שלה: כל מפגש עם העולם היא דרך למות, באתר בית אבי חי, 31 ביולי 2017 גיא פרל, "צִפּוֹר שֶׁכְּנָפֶיהָ סַכִּינִים" – על ספרה של בכל סרלואי, "סכין שלופה האור", באתר "הַמּוּסָךְ - מוסף לספרות" של הספרייה הלאומית, 17.08.2017 בכל סרלואי, שיר: לפרנץ קפקא, באתר הארץ, 1 ביוני 2021 בכל סרלואי, דף שער בספרייה הלאומית בכל סרלואי, בלקסיקון הספרות העברית החדשה יוסף ארנפלד, עניין אישי והפעם עם בכל סרלואי, באתר ערוץ 7, 5 בינואר 2023. הארץ, גלילה רון פדר עמית ודרור בורשטיין בין זוכי פרס היצירה לסופרים ומשוררים, באתר הארץ, 25 בדצמבר 2017 אריאל פייגלין, המשוררת בכל סרלואי זכתה בפרס יהודה עמיחי, באתר ערוץ 7, 18 בדצמבר 2022 לאה מוריה, ‏בַּכֹּל סרלואי: "העולם הדתי משפחתי מטבעו - והלבד מאוד קשה", באתר כיפה, 16 ביולי, 2020 12:15 צור ארליך, ‏סקירת הספר, השילוח, 2, דצמבר 2016